Tidligere mente man, at de sidste spor efter neandertalere i Europa fandtes ved [[Gibraltarklippen]] og var omkring 30.000 år gamle. Nyere forskningsmetoder har afsløret, at disse sidste spor er langt ældre - 45.000 år gamle. Dermed var Europas neandertalere sandsynligvis borte, længe inden de første mennesker dukkede op.<ref name=autogeneret3>[http://forskning.no/dna-dyreverden-aper-primater-evolusjon/2013/02/dode-ut-i-ensomhet Døde ut i ensomhet]</ref> Studier af neandertaleres [[boplads]]er i Tyskland, Frankrig, Storbritannien og Italien er kommet til den samme konklusion. Dermed kan det kun være i [[Mellemøsten]], at neandertalere og moderne mennesker har mødt hinanden, og dér de har fået fælles afkom. Da vore dages europæere har meget arvemateriale fra en befolkning, der indvandrede under landbrugsrevolutionen for 5.000 år siden, kan det forklare, hvorfor så meget neandertaler-DNA har overlevet hos europæere.<ref name=autogeneret4>[http://forskning.no/menneskekroppen-dna-evolusjon/2014/04/du-har-hud-og-har-fra-neandertaleren Du har hud og hår fra neandertaleren]</ref>
Geologi